Astfel, Tribunalul Militar Bucuresti urmeaza sa decida daca sesizeaza CCR cu privire la infractiunea de abuz in serviciu, dupa ce DNA a ridicat o exceptie de neconstitutionalitate in dosarul Colectiv, spun sursele citate de Mediafax.Acestea au declarat ca a fost ridicata o exceptie de neconstitutionalitate privind abuzul in serviciu, avand legatura cu prevederile ordonantei de urgenta privind modificarea codurilor penale adoptata marti seara de Guvern. Procurorul de sedinta a ridicat exceptia la termenul de joi.Juristii spun ca, in urma unei sesizari facute de instanta, CCR poate analiza fondul ordonantei de urgenta. In ceea ce priveste sesizarile facute de presedintele Romaniei si presedintele CSM, Curtea poate stabili doar daca este un conflict intre puterile statului.Amintim ca, in dosarul Colectiv, Antonia Radu si George Petrica Matei, angajati ai ISU, in prezenti suspendati, au fost trimisi in judecata de DNA pentru abuz in serviciu si uzurpare a functiei. Cei doi sunt acuzati ca, desi au mers in control de mai multe ori si au constatat nereguli in clubul Colectiv, nu au luat masuri.